|  |
| --- |
| Obtest |
|  
Grupės Obtest koncertas festivalyje „Velnio Akmuo", 2009 m. |
| Biografija |
| Kilmė | Vilnius, Lietuva |
| Žanrai | Pagoniškasis metalasBlack metalas |
| Aktyvumo metai | 1992–dabar |
| Įrašų kompanija | Ledo Takas, Osmose Productions, Vetèo Menesio Vaizbuva, Miriquidi Productions |
| Svetainė | www.obtest.lt |
| Nariai |
| BaalberithEvaldas Babenskas „Sadlave"Artur Gusev „Demonas"InsmuthEnrikas Slavinskis |

**Obtest** – pagoniškojo metalo muzikos grupė iš Vilniaus. Muzika ir tekstai išsiskiria motyvais, nukreiptais į pagonybę, senovės istoriją, patriotiškumą.

Istorija
--------

Grupė susikūrė 1992 m. pabaigoje ir grojo senojo black metal stiliumi. 1994 m. vasarą įrašė repeticinę demonstracinę 4 dainų kasetę. Tų pačių metų rugsėjo mėn. pirmą kartą pasirodė scenoje sudalyvavę Klaipėdos festivalyje „Sunkiosios muzkos koncertas".

1995 m. balandį įrašė ir savo jėgom išleido 3 kūrinių demonstracinį įrašą *„Oldness Coming"*, o rudenį – 5 kūrinių demonstracinę kasetę „Prieš audrą", kurią išleido Vilniaus leidybinė firma „V.M.V.". Ta pati firma 1997 m. kasetėje išleido pirmąjį grupės pilną albumą *„Tūkstantmetis"*. 1999 m. jį CD formatu perleido „Miriquidi Productions" kartu su „Wolf Music", o 2007 m. – „Ledo Takas Records". „Ledo Takas" su Obtest bendradarbiaut pradėjo dar 2001 m. kuomet išleido antrą pilną albumą „Auka seniems dievams".

2005 m. grupė išleido trečia albumą *„Iš kartos į kartą"*, kuriame išryškėjo heavy metal skambesys su black metalo motyvais. 2008 m. kolektyvas pasirašė sutartį su „Osmose Productions", kuri išleido naujausią darbą *„Gyvybės medis"*.

2006 m. A.Lt apdovanojimuose paskelbta geriausia Lietuvos metalo grupė.

Muzika
------

Grupę įkvėpė black metalo proveržis, daugiausia Skandinavijos šalyse. Jų muzika, prasidėjusi nuo black metal, ilgainiui keitėsi: savo antrąjį albumą *„Auka seniems dievams"* grupė priskyrė Heathen War Metal. Paskutiniu metu grupės muzika vis artėja prie klasikinio sunkiojo metalo.

Nepaisant muzikos pokyčių, grupės tekstai visada dainuojami lietuviškai ir išlieka perpinti baltų pagonybe, karu ir istorija. Yra folklorinių motyvų (Elnias devyniaragis, karo dainų siužetai).

Nariai
------

Obtest
### Dabartiniai

* Baalberith – vokalas,
* Evaldas Babenskas „Sadlave" – gitara,
* Artur Gusev „Demonas" – bosinė gitara,
* Insmuth – būgnai,
* Enrikas Slavinskis – gitara.

### Buvę

* Bestial – būgnai,
* Edvardas Jakubauskas – bosinė gitara.

Diskografija
------------

„Auka Seniems Dievams" viršelis
### Demo, Mini albumai (EP)

* *Oldness Comming* (Demo, 1995)
* *Live At Poltergeist* (VHS, 1995)
* *Prieš audrą* (Demo, 1995)
* *997* (EP, 1998)
* *Prisiek* (EP, 2001)
* *Dvylika juodvarnių* (EP, 2003)
* *Tėvynei* (Video CD, 2004)
* *Prieš audrą* (MLP, 2006)
* *Amžina Aušra* (EP, 2011)

### Pilni albumai

* *Tūkstantmetis* (1997; perleidimai 1999 ir 2003 m. 2007 m. – „Tūkstantmetis + 10")
* *Auka seniems dievams* (2001)
* *Iš kartos į kartą* (2005)
* *Gyvybės medis* (2008)

Šaltiniai
---------

1. ↑  Romualdas Apanavičius, Eglė Aleknaitė, Eglė Savickaitė-Kačerauskienė, Kristina Apanavičiūtė-Sulikienė, Ingrida Šlepavičiūtė. *Etninės muzikos gaivinimo judėjimas Lietuvoje. XX a. 7 dešimtmetis–XXI a. pradžia*. Vilnius: Versus Aureus, 2015.

Nuorodos
--------

* Oficiali svetainė
* Oficialus MySpace puslapis
* Obtest svetainėje Last.fm